|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 1/2022

|  |  |
| --- | --- |
| Aika | Keskiviikko 30.3.2022 klo 13.00–16.00 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtaja  Hankepäällikkö Päivi Malmi, Suomen ympäristökeskus SYKE  Hallitusneuvos Joni Hiitola, opetus- ja kulttuuriministeriö  Puheenjohtaja Tuomas Aslak Juuso, saamelaiskäräjät  Lakimies Leena Kristeri, Maa- ja metsätaloustuottajain Keskusliitto MTK ry  Pääjohtaja Tiina Merisalo, Museovirasto  Maanmittausneuvos Markku Markkula, Maanmittauslaitos  Erityisasiantuntija Johanna Selkee, Suomen Kuntaliitto  Erikoissuunnittelija Anu Vauramo, Metsähallitus  Työryhmän jäsenet:  Yli-intendentti Jutta Kuitunen, Museovirasto  Lakimiessihteeri, ma. Sarita Kämäräinen, Saamelaiskäräjät  Kulttuuriasiainneuvos Päivi Salonen, opetus- ja kulttuuriministeriö  Amanuenssi Miikka Kumpulainen, Keski-Suomen museo  Sihteerit:  Hallitusneuvos Hanna Kiiskinen, opetus- ja kulttuuriministeriö  Lakimies Juha Maaperä, Museovirasto  Erikoistutkija Päivi Maaranen, Museovirasto |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Edellisen seurantaryhmän kokouksen (21.12.2021) pöytäkirjan hyväksyminen

Hyväksyttiin edellisen kokouksen pöytäkirja.

# Saamelaiskäräjien puheenvuoro

# Lakimiessihteeri Sarita Kämäräinen esitteli saamelaiskäräjien esitystä saamelaisten kulttuuri-itsehallinnon kehittämiseksi sekä muiden saamelaisten kannalta tärkeiden asioiden huomioimiseksi muinaismuistolain uudistuksessa. Keskusteltiin asiasta ja sovittiin, että saamelaiskäräjät toimittavat vielä esityksen kustannusarvion. Asian työstämistä jatketaan saamelaisten arkeologista kulttuuriperintöä koskevia asioita valmistelevassa pienryhmässä.

# Esitys työryhmän vuonna 2022 käsittelemistä keskeisistä kysymyksistä

# Lakimies Juha Maaperä esitteli työryhmän alkuvuonna käsittelemät asiat, joita ovat olleet lain tarkoitus ja tavoitteet, rauhoituksen periaate, saamelaisten arkeologinen kulttuuriperintö, rauhoituksen aikaraja sekä kevään 2022 työsuunnitelma. Keskustelussa nousivat esiin mm. ”vakiintunut maankäyttö” -käsitteen tarkentamistarve, arkeologisen kulttuuriperinnön tietovarannon ja rakennetun ympäristön tietojärjestelmän yhteensopivuuden selvittämistarve sekä sääntelyn tarkkarajaisuuden vaatimuksen vaikutukset rauhoituksen kohteita koskevan sääntelyn valmistelussa.

# Työsuunnitelman esittely

Erikoistutkija Päivi Maaranen esitteli kevään 2022 työsuunnitelmaa. Sovittiin, että jatketaan työskentelyä työsuunnitelman pohjalta ja tarkennetaan sitä tarvittaessa.

# Muut asiat

Ei ollut muita asioita.

# Kokouksen päättäminen

Todettiin, että seurantaryhmän seuraava kokous on 22.6.2022. Puheenjohtaja päätti kokouksen klo 16.

|  |  |
| --- | --- |
|  | Vastaanottajat |
|  |  |